สวัสดีครับคุณ ผมมีอาการตามองเห็นเหมือนมีพลาสติกทึบมาบังตาเป็นเเค่บางจุดหรือบางทีเป็นจุดดำครับ เเต่เป็นไม่มากถ้าเป็นข้างๆตาตรงกลางตาเเละส่วนอื่นๆก็มองเห็นปรกติ จะเป็นตอนที่ผมเล่นมือถือตอนเช้าเวลาเป็นจะเป็นเเค่30นาทีก็หาย ถ้าไม่เล่นก็ไม่เป็นครับ เป็นมาเกือบเดือนเเล้วประมาณ4ครั้งเเละทุกครั้งจะเป็นเวลาเล่นโทรศัพท์ตอนเช้า ผมอายุ13ครับ อยากรู้ว่าผมเป็นอะไรอันตรายมั้ย ขอบคุณทุกท่านที่เข้ามาตอบนะครับ ขอบครับ
สวัสดีค่ะ อาการตามัว รู้สึกมองเห็นไม่ชัดเหมือนมีอะไรมาบังตา เป็นบางเวลาดังกล่าวมานั้น อาจเป็นภาวะชั่วคราวหลังการจ้องมองสิ่งของอะไรนั้นๆ หรือการเปลี่ยนจากการมองที่มืดไปที่สว่าง หรือที่สว่างไปที่มืดทันที สาเหตุอื่นๆของการตามัวเช่น ภาวะสายตาสั้น สายตายาว สายตาเอียง หรือเกิดจากโรคหลอดเลือดสมอง โรคไมเกรน การบาดเจ็บบริเวณดวงตา กระจกตาถลอก หรือรอยแผลเป็นบนกระจกตา จอตาติดเชื้อ โรคเส้นประสาทตาอักเสบ โรคจอประสาทตาเสื่อม หรือการมีสิ่งแปลกปลอมเข้าไประคายเคืองตา เป็นต้นเบื้องต้นไม่ไปขยี้บริเวณตาบ่อยๆ ไม่เพ่งมองอะไรนานๆ ถ้ามีสายตาสั้นผิดปกติ ควรใส่แว่นแก้ไข หรือถ้าไม่แน่ใจ มองเห็นระยะไกลๆไม่ค่อยชัด ควรไปพบแพทย์หรือไปวัดสายตาเบื้องต้นที่ร้านแว่นก่อนก็ได้เช่นกัน และหากตามัว มองเห็นไม่ชัด เห็นสีเพี้ยนไป ปวดตา ตาแดงระคายเคืองมาก ควรรีบไปพบจักษุแพทย์